[{"text_idx": "#000006", "text": "Yn y blog hwn rydym yn gyffrous i gyflwyno\u2019r bagiau synhwyraidd newydd gwych rydym yn eu datblygu i\u2019w defnyddio yn ein harddangosfa, a\u2019r parth synhwyraidd rydym yn ei greu ar gyfer ein lle dysgu a gweithgareddau. Gobeithiwn y byddant yn ychwanegu at y profiad a geir o\u2019n harddangosfeydd a\u2019n casgliadau, yn enwedig i ymwelwyr a fydd yn mwynhau ac yn elwa o ryngweithio synhwyraidd."}, {"text_idx": "#000007", "text": "Mae\u2019r bagiau\u2019n cynnwys ciwbiau stori sy\u2019n adnodd gwych ar gyfer ysgrifennu creadigol a straeon nad ydynt yn seiliedig ar iaith."}, {"text_idx": "#000008", "text": "Daeth yr ysgogiad ar gyfer creu adnoddau synhwyraidd drwy weithio mewn partneriaeth a\u0302 changen Castell-nedd Port Talbot o\u2019r Gymdeithas Awtistiaeth Genedlaethol yn ystod y cyfnod clo. Er bod elfennau synhwyraidd eisoes wedi\u2019u cynnwys yn ein harddangosfa barhaol am Dylan Thomas, roedd gweithio gyda NAS wedi tynnu sylw at gyfleoedd i gynnig amrywiaeth o weithgareddau ac adnoddau synhwyraidd pwrpasol. Dros y misoedd i ddod, byddwn yn treialu ac yn datblygu\u2019r rhain ymhellach gyda theuluoedd, pobl ifanc ac oedolion ac rydym yn gyffrous iawn i weld sut bydd yr adnoddau\u2019n esblygu drwy\u2019r broses gydweithredol."}, {"text_idx": "#000009", "text": "\u2019By scummed, starfish sands\u2019: \u2018Prologue\u2019 \u2013 Dylan ThomasMae ser mo\u0302r cyffyrddol yn un o nifer o eitemau synhwyraidd sydd ar gael yng Nghanolfan Dylan Thomas ac sydd wedi\u2019u hysbrydoli gan ei ysgrifennu"}, {"text_idx": "#000011", "text": "Mae gennym amddiffynyddion clustiau mewn ystod o feintiau i oedolion, arddegwyr a phlant."}, {"text_idx": "#000012", "text": "Yn y lle cyntaf, rydym wedi rhoi detholiad o eitemau synhwyraidd mewn bagiau ar gyfer hanner tymor mis Chwefror 2022. Bydd y rhain ar gael i\u2019w harchebu\u2019n rhad ac am ddim, i ymwelwyr eu defnyddio wrth archwilio\u2019n harddangosfa barhaol, Dwlu ar y Geiriau. Mae\u2019r holl eitemau\u2019n ymwneud a\u0302\u2019n harddangosfa ac ysgrifennu Dylan Thomas, ac maent yn cynnwys teganau byseddu tonnog, tortshis opteg ffibr a gobennydd arffed llonyddol. Mae gennym rai adnoddau mwy hefyd fel cuddfan synhwyraidd y byddwn yn ei gyflwyno i\u2019n lle gweithgarwch a dysgu yn nes ymlaen yn y flwyddyn."}]